Seija Sivertsen

[pienoiskuva|Kooveest čižetpeln: Suomâ riehtiminister [Anna-Maja Henriksson já ive 2014 Kollekielâ vyeitteeh Seija Sivertsen, Kerttu Vuolab já Mikael Svonni.]]
**Seija Anneli Sivertsen** (j.s. Feodoroff, juovlâmáánu 10. peeivi 1955 Čevetjävri, Aanaar – kuovâmáánu 22. peeivi 2022) lâi nuorttâlâš máttáátteijee, jurgâleijee já lávloo. Sivertsen poorgâi iäljárávt merhâšittee já tehálii pargo, vâi nuorttâlâškielâ ovdedičij já sirduuččij čuávuváid suhâpuolváid. Ton lasseen sun poorgâi nuorttâlii kulttuur siäiluttem oovdân. 

## Karrieer
Sivertsen poorgâi uáli maaŋgânáál: máttáátteijen, jurgâleijen já lávlon. Sun poorgâi nuorttâlâškielâ máttáátteijen Čevetjäävri škoovlâst. Tobbeen sun meid raahtij maaŋgâlágánijd nuorttâlâškielâg oppâmaterialijd, ko toh iä lamaš. Sivertsen lâi meid pargojuávhust, mii raahtij vuossâmuu luoka eenikielâ oppâkirje ''Jääkk-njaal AABBÂS''. 

Máttááttâspargo já oppâmaterialij rähtim lasseen Sivertsen tooimâi Sämitige škovlim- já oppâmateriaallävdikoddeest sehe eidusâš jesânin já värijesânin. Eidusâš jesânin sun tooimâi iivij 1998–1999, 2004–2007 já 2012–2015 já värijesânin iivij 2000–2003 já 2016–2019. 

Škovlâ- já lävdikode lasseen Sivertsen tooimâi sämmilij škovlimaašij oovtâstpargo-orgaan jesânin iivij 2016–2019 já Säämi kielâkäldee nuorttâlâškielâ kielâjuáhus jesânin iivij 2013–2019.

Sivertsen iäljárâšâi párnái- já škovlâkiirjij jurgâleijen já poorgâi iivij 1978–1986 almostum nuorttâlâškielâg *Sääʹmođđâz*-loostâ toimâttâskoddeest. Saaʹmi Nueʹtt rs. algâiivij ääigi Sivertsen tooimâi meid stiivrâ jesânin.

## Palhâšumeh
Sivertsen finnij Kollekielâ-kielâpalhâšume ive 2014 "eellimpargostis nuorttâlâškielâ já nuorttâlii kulttuur sehe nuorttâlâšsiärváduv pyerrin". Siämmáá ive Kollekielâ-kielâpalhâšume finnijn meid tavesämmilâš kirječällee Kerttu Vuolab já orjâlâškielâ totkee já professor Mikael Svonni.

## Pargo
### Čäällimpargoh
* 1996 – *[[Pieʹljšoora päärnaž]]*
* 2007 – *[[Maaddârääʹjji  leeuʹd = Esivanhempien leuddit = The leuʹdds of the ancestors]]*, oovtâst  Marko Joustein já Elias Mosnikoffáin
* 2008 – *[[Sääʹmǩiõll (ive 2008 kirje)|Sääʹmǩiõll]]* (1. riäntus)
* 2010 – *[[Sääʹmǩiõll (ive 2010 kirje)|Sääʹmǩiõll]]* (2. riäntus)
* 2019 – *[[Sääʹmǩiõl mättǩeʹrjj]]*

### Jurgâlâmpargoh
* 1981 – *[[Jiäʹnnǩiõll 3]]: lookkamǩeʹrjj III-IV klassa*, noomáin Seija Feodoroff. Sun jurgâlij kirje mainâsijd oovtâst Vassi Semenojain.
* 1991 – *[[Puõlâš peiʹvv]]*
* 1996 – *[[Tuʹrrvueiʹvv dååma]]*
* 1997 – *[[Tuʹrrvueiʹvv da puõccuvuâzzaž]]*
* 2000 – *[[Luâttǩeʹrjj]]*
* 2007 – *[[Peâtt Piõjjna taaurõš]]*
* 2012 – *[[Ortodookslaž åskkmättǩeʹrjj. Muu ceerkav: tuejjõsǩeʹrjj 5. klaʹsse]]*
* 2017 – *[[Ortodookslaž åskkmättǩeʹrjj. Muu ceerkav: mättǩeʹrjj 5. klaʹsse]],* oovtâst Merja Fofonoffáin

### Muusik
#### CD-skiäruh
* 2007 – *[[Maaddârääʹjji leeuʹd = Esivanhempien leuddit = The leuʹdds of the ancestors (ive 2007 album)|Maaddârääʹjji  leeuʹd = Esivanhempien leuddit = The leuʹdds of the ancestors]]*, oovtâst  Marko Joustein já Elias Mosnikoffáin
* 2015 – *[[Sääʹm ceerkavlaulli]]*, oovtâst Erkki Lumisalmijn, Aulikki Lumisalmijn, Anna Lumisalmijn, Kati Jefremoffáin já Kirsti Näveri-Bogdanoffáin

## Fáádást eres soojijn
* 

## Käldeeh